Shrien Dewani se moordverhoor begin dan | Maroela Media
Shrien Dewani se moordverhoor begin dan
Shrien en Anni Dewani
Die Britse sakeman Shrien Dewani wat daarvan aangekla word dat hy sy vrou, Anni, tydens hul wittebrood laat vermoor het, se verhoor begin Maandag.
Dewani sal voor adjunk-regterpresident Jeanette Traverso in die Wes-Kaapse hooggeregshof verskyn.
Anni (28) is op 13 November 2010 gedurende haar wittebrood tydens ‘n vermeende kaping in Gugulethu doodgeskiet. Haar liggaam is die volgende dag opgespoor. Shrien is in April van Engeland aan Suid-Afrika uitgelewer.
Hy word aangekla van sameswering tot ontvoering, roof met verswarende omstandighede, moord, ontvoering en dwarsboming van die gereg.
Xolile Mngeni, Zola Tongo en Mziwamadoda Qwabe is in 2012 tot lewenslange tronkstraf gevonnis vir Anni se moord. Mngeni is ook 15 jaar tronkstraf opgelê vir roof met verswarende omstandighede, en is tot ŉ verdere vyf jaar tronkstraf gevonnis vir die besit van ŉ ongelisensieerde vuurwapen en ammunisie. Die vonnisse word gelyktydig uitgedien.
Kliek hier om vorige berigte oor dié saak te lees.
moord Shrien Dewani
Man sê rassistiese woord was onnodig
Pavillion-skietery: Slagoffers se name bekend